Alpsko skijanje na Zimskim olimpijskim igrama 1984 – spust (žene)
Takmičenje u spustu u ženskoj konkrenciji na ZOI 1984. u Sarajevu održano je 16. februara sa startom u 10:30 na olimpijskoj spust-stazi na Jahorini. Za takmičenje su se prijavile 32 takmičarke iz 13 zemalja, a samo dvije nisu završile utrku. Staza je bila dužine 1.965 m, start je bio na 1.832 m, cilj na 1.325 m, visinska razlika 547 m, a bile su postavljene 28 kapija. Temperatura na startu bila je -14 °С, a na cilju -13 °С. Pobjednica sa ZOI 1980. u spustu, austrijska skijašica Annemarie Moser-Pröll nije nastupila na ovoj olimpijadi.